Howdy Modi इवेंट के खत्म होने के बाद डोनाल्ड ट्रंप ने भारत के लिए जताया प्यार, कहा...  
डोनाल्ड ट्रंप ने भारत के लिए जताया प्यार
कहा- यूएसए भारत को प्यार करता है
'पीएम मोदी बहुत अच्छा काम कर रहे हैं'
अमेरिका के राष्ट्रपति डोनाल्ड ट्रंप (Donald Trump) ने रविवार को हाउडी मोदी (Howdy Modi) समारोह में शिरकत की और पीएम मोदी (PM Modi) को अपना अच्छा दोस्त बताया. इस समारोह में 50 हजार से ज्यादा भारतीय अमेरिकियों ने भाग लिया था. समारोह के बाद ट्रंप ने ट्वीट भी किया और लिखा 'यूएसए भारत को प्यार करता है.' इस समारोह का आयोजन भारतीय-अमेरिकी समुदाय ने किया था. इस समय पीएम मोदी सात दिनों के अमेरिका दौरे पर हैं. समारोह में स्पीच के दौरान डोनाल्ड ट्रंप ने भारतीय अमेरिकी समुदाय का दोनों देशों के बीच रिश्ते मजबूत करने के लिए धन्यवाद दिया. 
The USA Loves India! https://t.co/xlfnWafxpg
ट्रंप ने कहा, 'पीएम मोदी और मैं भारत और अमेरिका के रिश्तों को परिभाषित करने वाले समारोह को मनाने के लिए ह्यूस्टन आएं हैं.' उन्होंने कहा कि भारत में पीएम मोदी बहुत अच्छा काम कर रहे हैं. इस ऐतिहासिक कार्यक्रम में आकर बहुत खुश हूं. 
ट्रंप ने कहा कि मेरा सौभाग्य है कि मैं पीएम मोदी के साथ हूं. प्रवासी भारतीयों पर हमें गर्व है. भारत-अमेरिका एक-दूसरे का सम्मान करते हैं. ट्रंप ने अपने संबोधन में कहा कि अमेरिका में भारत का मुझसे अच्छा दोस्त नहीं रहा. मोदी कार्यकाल में दुनिया भारत को एक मजबूत देश के रूप में देख रही है. 
उन्होंने कहा कि पीएम मोदी के नेतृत्व में भारत मजबूत हो रहा है. दोनों देश का संविधान We the people से शुरू होता है. मोदी राज में 30 करोड़ लोग गरीबी से बाहर आए. ट्रंप ने कहा कि अमेरिका अर्थव्यस्था सबसे अच्छी है. सुरक्षा के लिहाज से मिलकर दोनों देश मिलकर काम कर रहे हैं. इस्लामिक आंतकियों से बचाव करने के लिए हम तैयार हैं.